Page:The Poetical Works of William Motherwell, 1849.djvu/416



' hae ye seen my ain true luve As ye cam thro' the fair? Ae blink o' her 's worth a' the goud And gear that glistens there!'— 'And how suld I ken your true luve Frae ither lasses braw That trysted there, busked out like queens, Wi' pearlins knots and a'?'

'Ye may ken her by her snaw-white skin, And by her waist sae sma; Ye may ken her by her searchin' ee, And hair like glossy craw; Ye may ken her by the hinnie mou, And by the rose-dyed cheek, But best o' a' by smiles o' licht That luve's ain language speak!

'Ye may ken her by her fairy step— As she trips up the street,